Ma ei oleks osanud uskudagi, et see lahkumine mulle nii haiget teeb. Olin alguses ehmatanud, siis shokis ja nüüd lihtsalt lõpmata kurb. Ja esimese paanikaga mõtlesin, et kellele ma peaksin kohe täna üle aastate külla minema, et mitte jälle tagantjärele kahetseda, et miks ma ei läinud… ja miks ma ei helistanud… ja miks ma ei teinud seda või teist. Mõnikord rohkem võimalusi lihtsalt ei ole.